[pic] | KOMISIJA EVROPSKIH SKUPNOSTI |

Bruselj, 24.5.2006

COM(2006) 239 konč.

SPOROČILO KOMISIJE SVETU IN EVROPSKEMU PARLAMENTU

Paket zakonodajnih predlogov po Medinstitucionalnem sporazumu o proračunski disciplini in dobrem finančnem poslovodenju

SPOROČILO KOMISIJE SVETU IN EVROPSKEMU PARLAMENTU

Paket zakonodajnih predlogov po Medinstitucionalnem sporazumu o proračunski disciplini in dobrem finančnem poslovodenju

Paket zakonodajnih predlogov po Medinstitucionalnem sporazumu o proračunski disciplini in dobrem finančnem poslovodenju

SKLENITEV SPORAZUMA O FINANčNEM OKVIRU ZA OBDOBJE 2007–2013 MED KOMISIJO, SVETOM IN EVROPSKIM PARLAMENTOM DNE 17. MAJA 2006 („MEDINSTITUCIONALNI SPORAZUM O PRORAčUNSKI DISCIPLINI IN DOBREM FINANčNEM POSLOVODENJU“) POMENI VELIK USPEH ZA EVROPO. TA SPORAZUM OMOGOčA ZAGOTOVITEV TRDNEGA FINANčNEGA OKVIRA ZA PREDNOSTNE NALOGE NA PODROčJU POLITIK RAZšIRJENE UNIJE ZA NASLEDNJIH SEDEM LET. ZDAJ MORAJO INSTITUCIJE IN DRžAVE čLANICE ZAGOTOVITI čIM BOLJšO UPORABO RAZPOLOžLJIVIH FINANčNIH SREDSTEV IN NJIHOVO KAKOVOSTNO IZVAJANJE. UKREPANJE NA EVROPSKI RAVNI MORA PRISPEVATI PRAVO DODANO VREDNOST ZA NACIONALNE, REGIONALNE ALI LOKALNE UKREPE, OPTIMALEN PA MORA BITI TUDI NJEGOV VPLIV NA VSAKEGA EVROPSKEGA UDELEžENCA. KOMISIJA JE NA VSEH TEH PODROčJIH PRIPRAVLJENA V CELOTI ODIGRATI SVOJO VLOGO.

Ta sporazum zaznamuje odločilni korak h končnemu cilju, v skladu s katerim naj bi bili Uniji zagotovljeni operativni programi že od začetka leta 2007. Zdaj je treba nadaljevati prizadevanja na ravni vsakega zakonodajnega akta. S tega vidika namerava Komisija še naprej imeti vodilno in spodbujevalno vlogo, ki jo ima že od začetka pogajanj.

Evropski parlament, Svet in Komisija so v okviru pogajanj o finančnem okviru za obdobje 2007–2013 oktobra 2005 sprejeli skupno izjavo, v kateri so se zavezali, da bodo nadaljevali dela v zvezi z zakonodajnimi predlogi, ki so v postopku obravnave, ter po sprejetju Medinstitucionalnega sporazuma in na podlagi spremenjenih predlogov Komisije dosegli dogovor v zvezi z vsakim od teh predlogov. V skladu s členom 250(2) Pogodbe ES in za to, da se ta faza za posamezni zakonodajni akt olajša, Komisija danes sprejema paket 30 predlogov, od tega je 26 spremenjenih in 4 novih.

Nekateri zakonodajni akti ne sodijo v ta paket ukrepov. To velja zlasti za akte, za katere je bil od 17. maja dosežen politični sporazum. Za navedene ukrepe je Komisija v celoti odigrala svojo vlogo, da bi pomagala doseči dogovor med vejami zakonodajne oblasti. V to skupino sodijo tudi akti, za katere sklenitev Medinstitucionalnega sporazuma ne spreminja prvotnega predloga Komisije. Za vse ostale, ki so bili vključeni v danes predstavljen paket, omogočajo spremembe, ki jih predlaga Komisija, poenostavljeno upoštevanje vsebine sprejetega Medinstitucionalnega sporazuma v primeru prilagoditve finančnih sredstev, dodeljenih vsakemu programu, ali bolj podrobno upoštevanje v primeru revizije strukture ali same vsebine akta. Prav tako je treba opozoriti, da štirje spremenjeni predlogi vsebujejo spremembe, ki jih je Evropski parlament že izglasoval v prvi obravnavi, in da je bil en predlog razdeljen na dva spremenjena predloga na podlagi ustrezne zahteve Sveta in Evropskega parlamenta, čeprav slednji še ni začel prve obravnave tega predloga.

Komisija na podlagi teh spremenjenih predlogov poziva Evropski parlament in Svet, naj nadaljujeta obravnave teh predlogov in jih čim prej zaključita, saj je cilj pravočasno razpolagati z vsemi pravnimi instrumenti, da bi se programi lahko začeli dejansko izvajati januarja 2007.